Hermione Granger

Hermione Granger je porijeklom bezjakinja. Njeni roditelji su zubari. Harryja i Rona upoznala je u "Hogwarts Expressu" prvog dana tražeći Nevillovu izgubljenu žabu. U početku ni Harryju ni Ronu nije bila simpatična jer je svima zapovijedala i puno pametovala. Međutim, to se promijenilo nakon što su Ron i Harry spasili Hermionu od gorskog trola, a ona njih od kazne. Od toga dana oni su postali najbolji prijatelji.

Njen nadimak kroz serijal je "najbistrija vještica njenih godina". Hermione je opsiana kao djevojčica duge smeđe kovrđave kose sa lijepim smeđim očima. Do četvrte godine je imala duže zube nego što je normalno, ali joj je Madame Pomfrey magijom smanjila i dovela u normalnu veličinu. Vrlo je atraktivna, iako je to zasjenjeno njenim znanjem i oštroumnošću. Bila je u vezi sa Viktorom Krumom koji je pozvao na Božićni bal na što je Ron bio užasno ljubomoran.

Hermione je najpametnija učenica na godini i uvijek ima spreman odgovor na profesorovo pitanje (i zato joj svi govore da je sveznalica). To njeno znanje često izvlači Rona i Harryja iz nevolja, bilo da se radilo o njihovim pustolovinama ili o školskim zadaćama. Hermione uvijek za sve ima logično objašnjenje i zato neprestano "spušta na zemlju" Rona i Harryja kad se oni previše zanesu svojim nemogućim i gotovo apsurdnim idejama i teorijama. Često u školi pomaže Nevillu, a pored toga je poznata i kao stručnjak za ljubavne probleme, pa joj se zato i Harry obraća kad ne razumije cure.

Ron i Hermione se neprestano svađaju i tako dovode do ludila sve oko sebe, a posebno Harryja. Trebalo im je jako dugo vremena da shvate ono što su već svi znali - da se sviđaju jedno drugom. Međutim, Ron ne bi bio Ron da i to nije uprskao, ali ipak su u zadnje vrijeme stvari krenule nabolje.

Hermione je osnovala Z.B.LJ.U.V. (Zajednica za boljitak ugnjetavanih vilenjaka), čime neprestano gnjavi sve oko sebe, a i od nje je potekla ideja o osnivanju Dumbledoreove Armije. Kad se tako uhvati nekog plana, ne odustaje lahko, čak i ako pri tome krši školska pravila (čemu se inače strogo protivi).

Slytherini se uvijek rugaju Hermioni što je "nečiste krvi", i nazivaju je raznim pogrdnim imenima, međutim i Ron i Harry je uvijek brane, iako im Hermiona neprestano govori da ih ignoriše.

Hermione ima riđeg mačka Krivonju. Mačak je nevjerovatno inteligentan, shvatio je da su Sirius Black i Peter Pettigrew bili animagusi. Gotovo cijelu treću godinu su Ron i Hermiona bili posvađani baš zbog njega. U serijalu o Harry Potteru, Hermionu glumi poznata britanska glumica Emma Watson.

 Izvori 

Granger, Hermione

de:Figuren der Harry-Potter-Romane#Hermine Granger